
ΝΟΜΟΣ ΥΠΆΡΙΘ. 3064 

Καταπολέμηση της εμπορίας ανθρώπων, των εγκλημάτων 
κατά της γενετήσιας ελευθερίας, της πορνογραφίας α¬ 
νηλίκων και γενικάτερα της οικονομικής εκμετάλλευσης 
της γενετήσιας ζωής και αρωγή στα θύματα των πρά¬ 
ξεων αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΜΕΡΟΣ Α' 

Αρθρο 1 

Μετά το άρθρο 323 του Ποινικού Κώδικα προστίθεται 
άρθρο 323Α που έχει ως εξής: 

"Άρθρο 323Α. Εμπορία ανθρώπων. 

1. Οποιος με τη χρήση βίας, απειλής ή άλλου εξανα¬ 
γκαστικού μέσου ή την επιβολή ή κατάχρηση εξσυσίας 
προσλαμβάνει, μεταφέρει ή προωθεί εντάς ή εκτός της 
επικράτειας, κατακρατεί, υποθάλπει, παραδίδει με ή χω¬ 
ρίς αντάλλαγμα σε άλλον ή παραλαμβάνει απά άλλον 
πρόσωπο με σκοπό την αφαίρεση οργάνων του σώμα¬ 
τός του ή για να εκμεταλλευθεί ο ίδιος ή άλλος την ερ¬ 
γασία του, τιμωρείται με κάθειρξη μέχρι δέκα ετών και με 
χρηματική ποινή δέκα χιλιάδων έως πενήντα χιλιάδων 
ευρώ. 

2. Με την ποινή της προηγούμενης παραγράφου τιμω¬ 
ρείται ο υπαίτιος αν, για να επιτύχει τον ίδιο σκοπό, απο¬ 
σπά τη συναίνεση προσώπου με τη χρήση απατηλών μέ¬ 
σων ή το παρασύρει, εκμεταλλευάμενος την ευάλωτη θέ¬ 
ση του, με υποσχέσεις, δώρα, πληρωμές ή παροχή άλλων 
ωφελημάτων. 

3. Όποιος εν γνώσει δέχεται την εργασία προσώπου το 
οποίο τελεί υπό τις συνθήκες που περιγράφονται στις πα¬ 
ραγράφους 1 και 2 τιμωρείται με φυλάκιση τουλάχιστον έ¬ 
ξι μηνών. 

4. Με κάθειρξη τουλάχιστον δέκα ετών και χρηματική 
ποινή πενήντα χιλιάδων έως εκατά χιλιάδων ευρώ τιμω¬ 
ρείται ο υπαίτιος σύμφωνα με τις προηγούμενες παρα¬ 
γράφους, αν η πράξη: 

α) στρέφεται κατά ανηλίκου, 

β) τελείται κατ’ επάγγελμα. 


γ) τελείται απά υπάλληλο ο οποίος κατά την άσκηση της 
υπηρεσίας του ή επωφελούμενος απά την ιδιάτητά του 
αυτή διαπράττει ή συμμετέχει με οποιονδήποτε τράπο 
στην πράξη ή 

δ) είχε ως αποτέλεσμα τη βαριά σωματική βλάβη του 
παθόντος. 

5. Όποιος χρησιμοποιείτο μέσα των παραγράφων 1 και 
2 για να στρατολογήσει ανήλικο με σκοπό τη χρησιμοποί¬ 
ησή του σε ένοπλες συγκρούσεις τιμωρείται με κάθειρξη 
τουλάχιστον δέκα ετών και χρηματική ποινή πενήντα χι¬ 
λιάδων έως εκατά χιλιάδων ευρώ." 

Αρθρο 2 

Το άρθρο 338 του Ποινικού Κώδικα αντικαθίσταται ως ε¬ 
ξής: 

"Άρθρο 338. Κατάχρηση σε ασέλγεια. 

1. Όποιος με κατάχρηση της παραφροσύνης άλλου ή 
της απά οποιαδήποτε αιτία προερχόμενης ανικανότητάς 
του να αντισταθεί, ενεργεί επ’ αυτού εξώγαμη συνουσία ή 
παρά φύση ασέλγεια τιμωρείται με κάθειρξη μέχρι δέκα ε¬ 
τών. 

2. Όποιος με κατάχρηση των παραπάνω καταστάσεων 
ενεργεί άλλη ασελγή πράξη σε πρόσωπο τιμωρείται με 
φυλάκιση τουλάχιστον έξι μηνών." 

Άρθρο 3 

Τ ο άρθρο 340 του Ποινικού Κώδικα αντικαθίσταται ως ε¬ 
ξής: 

"Άρθρο 340. Γ ενική διάταξη. 

Αν κάποια από τις πράξεις των άρθρων 336,338 και 339 
είχε ως συνέπεια το θάνατο του παθάντος επιβάλλεται ι- 
σάβια κάθειρξη." 

Αρθρο 4 

Το πρώτο εδάφιο του άρθρου 344 του Ποινικού Κώδικα 
αντικαθίσταται ως εξής: 

"Στις περιπτώσεις των άρθρων 337 και 341 για την ποινι¬ 
κή δίωξη απαιτείται έγκληση." 

Αρθρο 5 

Στο άρθρο 348 του Ποινικού Κώδικα προστίθεται τρίτη 
παράγραφος που έχει ως εξής: 

"3. Όποιος κατ’ επάγγελμα ή από κερδοσκοπία επιχειρεί 
να διευκολύνει, έστω και συγκαλυμμένα, με τη δημοσίευ¬ 
ση αγγελίας, εικόνας, αριθμσύ τηλεφωνικής σύνδεσης ή 
με τη μετάδοση ηλεκτρσνικών μηνυμάτων ή με οπσιονδή- 
ποτε άλλο τρόπο την ασέλγεια με ανήλικο τιμωρείται με 
φυλάκιση και με χρηματική ποινή δέκα χιλιάδων έως εκα¬ 
τό χιλιάδων ευρώ." 

Άρθρο 6 

Μετά το άρθρο 348 του Ποινικού Κώδικα προστίθεται 
άρθρο 348Α που έχει ως εξής: 

"Άρθρο 348Α. Πορνογραφία ανηλίκων. 

1. Όποιος από κερδοσκοπία παρασκευάζει, κατέχει, 
προμηθεύεται, αγοράζει, μεταφέρει, διακινεί, διαθέτει, 
πωλεί ή θέτει με οποιονδήποτε τρόπο σε κυκλοφορία 
πορνογραφικό υλικό τιμωρείται με φυλάκιση τουλάχι- 
στσν ενός έτους και χρηματική ποινή δέκα χιλιάδων έως 
εκατό χιλιάδων ευρώ. 

2. Πορνογραφικό υλικό κατά την έννοια της προηγού¬ 
μενης παραγράφου συνιστά κάθε περιγραφή ή πραγμα¬ 
τική ή εικονική αποτύπωση, σε οποιονδήποτε υλικό φο¬ 
ρέα, του σώματος ανηλίκου που αποσκοπεί στη γενετή¬ 
σια διέγερση, καθώς και η καταγραφή ή αποτύπωση, σε 
οποιονδήποτε υλικό φορέα, πραγματικής, προσποιητής ή 
εικονικής ασελγούς πράξης που ενεργείται για τον ίδιο 
σκοπό από ή με ανήλικο. 

3. Αν κάποια από τις πράξεις της πρώτης παραγράφου 
αφορά πορνογραφικό υλικό που συνδέεται με την εκμε¬ 
τάλλευση της ανάγκης, της πνευματικής αδυναμίας, της 
κουφότητας ή της απειρίας ανηλίκου ή με την άσκηση σω¬ 
ματικής βίας κατ’ αυτσύ, επιβάλλεται κάθειρξη μέχρι δέ¬ 
κα ετών και χρηματική ποινή πενήντα χιλιάδων έως εκατό 
χιλιάδων ευρώ και αν η πράξη είχε ως αποτέλεσμα τη βα¬ 
ριά σωματική βλάβη του παθόντος, επιβάλλεται κάθειρξη 
τουλάχιστον δέκα ετών και χρηματική ποινή εκατό χιλιά¬ 
δων έως πεντακοσίων χιλιάδων ευρώ." 

Άρθρο 7 

Το άρθρο 349 του Ποινικού Κώδικα αντικαθίσταται ως 
εξής: 

"Άρθρα 349. Μαστροπεία. 

"1. Όποιος για να εξυπηρετήσει την ακολασία άλλων 
προάγει ή εξωθεί στην πορνεία ανήλικο ή υποθάλπει ή δι¬ 
ευκολύνει την πορνεία ανηλίκων τιμωρείται με κάθειρξη 
μέχρι δέκα ετών και με χρηματική ποινή δέκα χιλιάδων έ¬ 
ως πενήντα χιλιάδων ευρώ. 

2. Με κάθειρξη και χρηματική ποινή πενήντα χιλιάδων έ¬ 
ως εκατό χιλιάδων ευρώ τιμωρείται ο υπαίτιος, αν το έ¬ 
γκλημα τελέστηκε: α) εναντίον προσώπου νεότερου των 
δεκαπέντε ετών, β) με απατηλά μέσα, γ) από τον ανιόντα 
συγγενή εξ αίματος ή εξ αγχιστείας ή από θετό γονέα, σύ¬ 
ζυγο, επίτροπο ή από άλλον στον οποίο έχουν εμπιστευ- 
θεί τον ανήλικο για ανατροφή, διδασκαλία, επίβλεψη ή 
φύλαξη, έστω και προσωρινή, δ) από υπάλληλο ο οποίος 
κατά την άσκηση της υπηρεσίας ταυ ή επωφελσύμενσς α¬ 
πό την ιδιότητά του αυτή διαπράττει ή συμμετέχει με ο- 
ποιονδήποτε τρόπο στη πράξη. 

3. Όποιος κατ’ επάγγελμα ή από κερδοσκοπία προάγει 
στην πορνεία γυναίκες τιμωρείται με φυλάκιση τουλάχι- 
στσν δεκαοκτώ μηνών και με χρηματική ποινή. Η τέλεση 
της πράξης από υπάλληλο, ο οποίος κατά την άσκηση της 


υπηρεσίας του ή επωφελούμενος από την ιδιότητά του 
αυτή διαπράττει ή συμμετέχει με οποιονδήποτε τρόπο 
στην πράξη, συνιστά επιβαρυντική περίσταση." 

Άρθρο 8 

Το άρθρο 351 του Ποινικού Κώδικα αντικαθίσταται ως 
εξής: 

"Άρθρο 351. Σωματεμπορία. 

1. Όποιος με τη χρήση βίας, απειλής ή άλλαυ εξανα¬ 
γκαστικού μέσου ή την επιβολή ή κατάχρηση εξουσίας 
προσλαμβάνει, μεταφέρει ή πρσωθεί εντός ή εκτός της ε¬ 
πικράτειας, κατακρατεί, υποθάλπει, παραδίδει με ή χωρίς 
αντάλλαγμα σε άλλον ή παραλαμβάνει από άλλον πρό¬ 
σωπο με σκοπό να προβεί ο ίδιος ή άλλος στη γενετήσια 
εκμετάλλευσή του τιμωρείται με κάθειρξη μέχρι δέκα ε¬ 
τών και χρηματική ποινή δέκα χιλιάδων έως πενήντα χι¬ 
λιάδων ευρώ. 

2. Με την ποινή της προηγούμενης παραγράφου τιμω¬ 
ρείται ο υπαίτιος αν, για να πετύχει τον ίδιο σκοπό, απο¬ 
σπά τη συναίνεση προσώπου με τη χρήση απατηλών μέ¬ 
σων ή το παρασύρει, εκμεταλλευόμενος την ευάλωτη θέ¬ 
ση του με υποοχέσεις, δώρα, πληρωμές ή παροχή άλλων 
ωφελημάτων. 

3. Όποιος εν γνώσει ενεργεί ασελγή πράξη με πρόσω¬ 
πο το οποίο τελεί υπό τις συνθήκες που περιγράφονται 
στις παραγράφους 1 και 2 τιμωρείται με φυλάκιση τουλά¬ 
χιστον έξι μηνών. 

4. Με κάθειρξη τουλάχιστον δέκα ετών και χρηματική 
ποινή πενήντα χιλιάδων έως εκατό χιλιάδων ευρώ τιμω¬ 
ρείται ο υπαίτιος σύμφωνα με τις προηγαύμενες παρα¬ 
γράφους, αν η πράξη: 

α) στρέφεται κατά ανηλίκσυ ή συνδέεται με την πνευμα¬ 
τική αδυναμία ή την κουφότητα του παθόντος, 

β) τελέσθηκε από ένα από τα πρόσωπα που αναφέρο- 
νται στο στοιχείο γ' της παραγράφου 2 του άρθρου 349, 

γ) συνδέεται με την παράνομη είσοδο, παραμονή ή έξο¬ 
δο του παθόντος από τη χώρα, 

δ) τελείται κατ’ επάγγελμα, 

ε) τελείται από υπάλληλο ο οποίος κατά την άσκηση της 
υπηρεσίας του ή επωφελούμενος από την ιδιότητά του 
αυτή διαπράττει ή συμμετέχει με οποιονδήποτε τρόπο 
στην πράξη ή 

στ) είχε ως αποτέλεσμα τη βαριά σωματική βλάβη του 
παθόντος. 

5. Αν κάποια από τις πράξεις της πρώτης και δεύτερης 
παραγράφου είχε ως αποτέλεσμα τα θάνατο του παθό¬ 
ντος επιβάλλεται ισόβια κάθειρξη. 

6. Η κατά τις προηγούμενες παραγράφους γενετήσια 
εκμετάλλευση συνίσταται στην επιχείρηση από κερδο¬ 
σκοπία οποιασδήποτε ασελγούς πράξης ή στη χρησιμο¬ 
ποίηση από κερδοσκσπία του σώματος, της φωνής ή της 
εικόνας προσώπου για την πραγματική ή προσποιητή επι¬ 
χείρηση τέταιας πράξης ή για την παροχή εργασίας ή υ¬ 
πηρεσιών που αποσκοπούν στη γενετήσια διέγερση." 

Άρθρο 9 

Μετά τα άρθρο 351 του Ποινικού Κώδικα προστίθεται 
άρθρο 351Α που έχει ως εξής: 

"Αρθρο 351 Α. Ασέλγεια με ανήλικο έναντι αμοιβής. 

1. Η ασελγής πράξη με ανήλικα που τελείται από ενήλι¬ 
κο με αμοιβή ή με άλλα υλικά ανταλλάγματα ή η ασελγής 

πράξη μεταξύ ανηλίκων που προκαλείται από ενήλικο με 
τον ίδιο τρόπο και τελείται ενώπιον αυτού ή άλλου ενηλί¬ 
κου τιμωρείται ως εξής: 

α) αν ο παθών δεν συμπλήρωσε τα δέκα έτη, με κάθειρ¬ 
ξη τουλάχιστον δέκα ετών και χρηματική ποινή εκατό χι¬ 
λιάδων έως πεντακοσίων χιλιάδων ευρώ, 

β) αν ο παθών συμπλήρωσε τα δέκα, όχι όμως και τα 
δεκαπέντε έτη, με κάθειρξη μέχρι δέκα ετών και χρημα¬ 
τική ποινή πενήντα χιλιάδων έως εκατό χιλιάδων ευρώ 
και 

γ) αν συμπλήρωσε τα δεκαπέντε έτη, με φυλάκιση του- 
λάχιστσν ενός έτσυς και χρηματική ποινή δέκα χιλιάδων έ¬ 
ως πενήντα χιλιάδων ευρώ. 

Κατά την επιμέτρηση της ποινής δεν εφαρμόζεται το 
άρθρο 83 στοιχείο ε'. 

2. Η κατά συνήθεια τέλεση της πράξης από τον ενήλικο 
σύμφωνα με την προηγούμενη παράγραφο συνιστά επι- 
βαρυντική περίσταση. 

3. Αν η πράξη της πρώτης παραγράφου είχε ως αποτέ¬ 
λεσμα το θάνατο του παθόντος επιβάλλεται ισόβια κά¬ 
θειρξη." 

Άρθρο 10 

Η παράγραφος 2 του άρθρου 353 του Ποινικού Κώδικα 
αντικαθίσταται ως εξής: 

"2. Όποιος εν γνώσει προσβάλλει βάναυσα την αιδώ άλ¬ 
λου με ακόλαστη πράξη που ενεργείται ενώπιόν του τι¬ 
μωρείται με φυλάκιση μέχρι έξι μηνών ή με χρηματική 
ποινή. Αν η πράξη του προηγούμενου εδαφίου ενεργεί- 
ται ενώπιον προσώπου νεότερου των δεκαπέντε ετών τι¬ 
μωρείται με φυλάκιση. Για την ποινική δίωξη των πράξε¬ 
ων αυτής της παραγράφου απαιτείται έγκληση." 

Άρθρο 11 

1. Στο άρθρο 350 του Ποινικού Κώδικα και μετά τη φρά¬ 
ση "τιμωρείται με φυλάκιση έξι μηνών μέχρι τριών ετών" 
προστίθεται, μετά από κόμμα, η φράση "αν δεν υπάρχει 
περίπτωση να τιμωρηθεί για άλλη βαρύτερη αξιόποινη 
πράξη." 

2. Το στοιχείο η' του άρθρου 8 του Ποινικού Κώδικα α¬ 
ντικαθίσταται ως εξής: 

"η) πράξη δουλεμπορίου, εμπορίας ανθρώπων, σωμα¬ 
τεμπορίας ή ασέλγειας με ανήλικο έναντι αμοιβής". 

3. Στον κατάλογο των κακουργημάτων που απαριθμού- 
νται στην πρώτη παράγραφο του άρθρου 187 του Ποινι¬ 
κού Κώδικα μετά τη φράση "323 (εμπόριο δούλων)" προ¬ 
στίθεται η φράση "323Α (εμπορία ανθρώπων)". Επίσης με¬ 
τά τη φράση "339 (αποπλάνηση παιδιών)" προστίθεται 
μεταξύ κομμάτων η φράση "348Α (πορνογραφία ανηλί¬ 
κων), 351 (σωματεμπορία), 35ΙΑ (ασέλγεια με ανήλικο έ¬ 
ναντι αμοιβής)". 

4. Στην παράγραφο 1 του άρθρου 339 του Ποινικού Κώ¬ 
δικα μετά τη φράση 'Τιμωρείται" προστίθεται μεταξύ κομ¬ 
μάτων η φράση "αν δεν υπάρχει περίπτωση να τιμωρηθεί 
για άλλη βαρύτερη αξιόποινη πράξη." 

5. Στο στοιχείο α'του άρθρου 1 του Ν. 2331/1995 (ΦΕΚ 
173 Α'), όπως ισχύει, προστίθεται εδάφια ακδ' που έχει ως 
εξής: 

"ακδ) Τα κακουργήματα που προβλέπονται στα άρθρα 
323Α και 351 του Ποινικού Κώδικα". 

6. Η έκδοση τελεσίδικης καταδικαστικής απόφασης για 
κάποια από τις πράξεις των άρθρων 348Α, 349 και 351 του 
Ποινικού Κώδικα που τελέστηκε σε κατάστημα ή επιχεί¬ 


ρηση γνωστσποιείται, με μέριμνα της αρμόδιας εισαγγε- 
λικής αρχής, στον Γ ενικό Γ ραμματέατης Περιφέρειας μέ¬ 
σα σε ένα μήνα από τη δημασίευσή της. Ο τελευταίος υ- 
ποχρεούται μέσα σε ένα μήνα από τη γνωστοποίηση της 
απόφασης να αφαιρέσει την άδεια λειτουργίας του κατα¬ 
στήματος ή της επιχείρησης όπσυ τελέστηκε το αδίκημα, 
για χρονικό διάστημα ενός μέχρι τριών ετών, μπορεί δε, 
συνεκτιμώντας και τις λοιπές περιστάσεις, να επιβάλει 
την οριστική αφαίρεση της άδειας λειτουργίας ή, αν τέ¬ 
τοια άδεια δεν προβλέπεται από το νόμο, απαγόρευση 
της άσκησης της επιχειρηματικής δραστηριότητας ταυ 
καταστήματος ή της επιχείρησης. Μέχρις εκδόσεως της 
τελεσίδικης απόφασης, απαγόρευση λειτσυργίας μπορεί 
προσωρινά να επιβληθεί υπό τις παραπάνω πρσϋποθέ- 
σεις και με την ίδια διαδικασία αμέσως μετά την άσκηση 
ποινικής δίωξης. 

7. Η παράγραφος 5 του άρθρου 53 του Ν. 2910/2001 
(ΦΕΚ 91 Α') καταργείται. 

8. Στην παράγραφο 3 του άρθρου 73 του Ποινικού Κώ¬ 
δικα προστίθεται, μεταξύ κομμάτων, μετά τη φράση "ε¬ 
κβιασμού" η φράση "πορνογραφίας ανηλίκων" και μετά τη 
φράση "σωματεμπορίας" η φράση "ασέλγειας με ανήλικο 
έναντι αμοιβής". 

9. Στο στοιχείο ε'της παραγράφου 1 του άρθρου 1 του 
Ν. 2734/1999 (ΦΕΚ 161 Α') μετά τη φράση "διευκόλυνση α¬ 
κολασίας άλλων (άρθρο 348 Π.Κ.)" προστίθεται μεταξύ 
κομμάτων η φράση "πορνογραφία ανηλίκων (άρθρο 348Α 
Π.Κ.)" και η φράση "σωματεμπσρία (άρθρσ 350 Π.Κ.)" α¬ 
ντικαθίσταται από τη φράση "σωματεμπορία (άρθρο 351 
Π.Κ.), ασέλγεια με ανήλικο έναντι αμοιβής (άρθρο 35ΙΑ 
Π.Κ.)". 

ΜΕΡΟΣ Β' 

Άρθρο 12 
Αρωγή θυμάτων 

1. Στα θύματα των εγκλημάτων που προβλέπονται στα 
άρθρα323,323Α, 349,351 και351 Ατού Ποινικού Κώδικα 
παρέχεται προστασία, η οποία αφορά ιδίως την προστα¬ 
σία της ζωής, της σωματικής ακεραιότητας και της προ¬ 
σωπικής και γενετήσιας ελευθερίας τσυς, αν υφίσταται 
σσβαρός κίνδυνος για τα αγαθά αυτά. Επίσης παρέχεται 
για όσο χρονικό διάστημα κρίνεται αναγκαίο, αρωγή για 
τη στέγαση, τη διατρσφή, τη διαβίωση, τηνπερίθαλψη και 
την ψυχσλσγική στήριξή τους, καθώς και για την εξασφά¬ 
λιση νομικού παραστάτη και διερμηνέα. Για τσυς ανήλι¬ 
κους λαμβάνεται μέριμνα για την ένταξή τους σε προ¬ 
γράμματα σχετικά με την εκπαίδευση και την επαγγελμα¬ 
τική κατάρτισή τους. Με προεδρικό διάταγμα, που 
εκδίδεται με πρόταση των Υπουργών Οικονομίας και Οι¬ 
κονομικών, Εσωτερικών, Δημόσιας Δισίκησης και Αποκέ¬ 
ντρωσης, Εθνικής Παιδείας και Θρησκευμάτων, Εργα¬ 
σίας και Κοινωνικών Ασφαλίσεων, Υγείας και Πρόνοιας, 
Δημόσιας Τάξης και Δικαισσύνης, εντός έξι μηνών από 
την έναρξη ισχύαςταυ παρόντας νόμου, καθορίζονται οι 
φορείς, τα μέσα και ο τρόπος παροχής της ως άνω προ¬ 
στασίας, αρωγής και μέριμνας, καθώς και κάθε σχετικό 
θέμα. 

2. Για τα θύ ματα των πράξεων που αναφέρονται στην 
παράγραφο 1, που είναι αλλοδαποί και βρίσκονται πα¬ 
ράνομα στη χώρα, με την επιφύλαξη των διατάξεωντου 
επόμενου άρθρου, είναι δυνατόν να αναστέλλεται η α¬ 
πέλαση με διάταξη του Εισαγγελέα Πλημμελειοδικών 

και έγκριση του Εισαγγελέα Εφετών μέχρι να εκδοθεί 
αμετάκλητη απόφαση στην ποινική δίκη κατά του υπαι¬ 
τίου. 

3. Οι λεπτομέρειες σχετικά με την εκτέλεση των απο¬ 
φάσεων της απέλασης κατά την προηγούμενη παράγρα¬ 
φο ρυθμίζονται με την απόφαση της παραγράφου 8 του 
άρθρου 44 του Ν. 2910/2001. 

Άρθρο 13 
Επαναπατρισμός 

Οι αλλοδαποί που βρίσκονται παράνομα στη χώρα και 
είναι θύματα των προβλεπόμενων στα άρθρα 323, 323Α, 
349,351 και 351 Ατού Ποινικού Κώδικα εγκλημάτων, επα- 
ναπατρίζονται χωρίς να θίγεται η αξιοπρέπειά τους με α¬ 
σφαλή τράπο. Αν το θύμα είναι ανήλικος, για τον επανα¬ 
πατρισμό του απαιτείται η σύμφωνη γνώμη του αρμόδιου 
Εισαγγελέα Ανηλίκων, ύστερα από έκθεση του Επιμελητή 
Ανηλίκων. 

Άρθρο 14 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 11 Οκτωβρίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΑΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

ΕΘΝΙΚΗΣ ΠΑΙΔΕΙΑΣ ΕΡΓΑΣΙΑΣ ΚΑΙ 

ΚΑΙ ΘΡΗΣΚΕΥΜΑΤΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Π. ΕΥΘΥΜΙΟΥ Δ. ΡΕΠΠΑΣ 

ΥΓΕΙΑΣ ΚΑΙ ΠΡΟΝΟΙΑΣ ΔΙΚΑΙΟΣΥΝΗΣ 

Κ. ΣΤΕΦΑΝΗΣ Φ. ΠΕΤΣΑΛΝΙΚΟΣ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 14 Οκτωβρίου 2002 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




